stanford-oval/wikipedia huggingface dataset:
Thor: Love and Thunder
Musiikki

Joulukuussa 2021 Michael Giacchino paljasti säveltävänsä elokuvan musiikin. Hän oli aiemmin säveltänyt Doctor Strangen (2016) ja MCU:n Spider-Man -trilogian (2017–2021) sekä Waititin edellisen elokuvan Jojo Rabbit (2019) musiikit. Hollywood Records ja Marvel Music julkaisivat soundtrackin, joka sisälsi Giacchinon ja Nami Melumadin alkuperäiset sävellykset, 6. heinäkuuta 2022. Elokuvan pääteemamusiikki ”Mama's Got a Brand New Hammer” julkaistiin singlenä 30. kesäkuuta.
Waititi halusi elokuvan musiikin sopivan elokuvan estetiikkaan. Elokuvassa kuullaan myös Guns N’ Rosesin musiikkia, erityisesti kappale ”Sweet Child O’ Mine”. Guns N’ Roses oli yksi Waititin suosikkiyhtyeistä ja auttoi ”heijastamaan hullua seikkailua, jonka [visuaalisesti] näytämme”. Kyseistä laulua käytettiin myös elokuvan maerkkinointiin. Wendy Dio, Ronnie James Dion lesken, mukaan hänen miehensä yhtyeen Dion laulu ”Rainbow in the Dark” kuullaan myös elokuvassa.
Julkaisu

| 0 | 1 | 2 |
| --- | --- | --- |
Helsingin Sanomat Kaisu Tervonen: 
Hufvudstadsbladet Krister Uggeldahl: 

Thor: Love and Thunder sai ensiesityksensä El Capitan Theatressa, Hollywoodissa, 23. kesäkuuta 2022. Teatteriensi-iltansa elokuva sai Suomessa 6. heinäkuuta 2022 ja Yhdysvalloissa 8. heinäkuuta 2022. Sen oli alun perin tarkoitus saada ensi-iltansa ensi-iltansa 5. marraskuuta 2021, kunnes koronaviruspandemian vuoksi uudeksi ensi-iltapäivämääräksi annettiin 18. helmikuuta 2022. Ensi-iltaa siirrettiin aikaistettiin vielä myöhemmin viikolla, kun Sony siirsi Spider-Man: No Way Homen (2021) ensi-iltaa ja koska Doctor Strange in the Multiverse of Madnessin ensi-ilta oli siirretty marraskuulta 2021 maaliskuulle 2022. Joulukuussa 2020 Disney ilmoitti Investor Day -virtuaalitapahtumassa siirtävänsä ensi-illan toukokuulle 2022. Lokakuussa 2021 elokuvan ensi-iltaa siirrettiin vielä lisää.
Tulevaisuus

Waititi ei ollut tietoisia, että elokuvan loppuun oli lisätty teksti ”Thor palaa”, väittäen, että hän ja Hemsworth olivat molemmat yllättyneitä asiasta. Waititi oli halukas tekemään yhden Thor-elokuvan lisää, jos Hemsworth olisi myös mukana projektissa. Hemsworth toivoi, että tulevissa elokuvissa ”olisi rajusti erilainen sävy” aiempiin Thor-elokuviin verrattuna. Kesäkuussa 2023, Hemsworth kertoi keskustelleensa hahmon tulevista esiintymisistä MCU:ssa, ja sanoi haluavansa palata näyttelemään Thoria, mikäli elokuvasarjan luojat keksisivät jälleen tavan ”luoda hahmon uudelleen” ja tehdä uudesta elokuvasta ”ennalta-arvaamattoman”. Waititi huomautti Titan Booksin julkaisemassa kirjassa Thor: Love and Thunder – The Official Movie Special Book, joka julkaistiin elokuussa 2023, että mahdollisen seuraavan Thor-elokuvan tulisi jatkaa hahmon kehittämistä ”hauskalla tavalla ja antamalla hänelle lisää esteitä kohdattaviksi”. Lisäksi, Thorin tarvitsisi Waititin mielestä kohdata jopaa Ragnarökin Helaa voimakkaampi vihollinen. Marraskuussa 2023, Waititi vahvisti, ettei ole mukana viidennen Thor-elokuvan toteuttamisessa.
Huomioita

↑  Thor oli liittynyt Galaksin Vartijoihin elokuvassa Avengers: Endgame (2019).
↑  Mljonirin tuhoutuminen kuvailtiin elokuvassa Thor: Ragnarök (2017).
Aiheesta muualla

Thor: Love and Thunder Internet Movie Databasessa (englanniksi)
Elokuvan traileri YouTubessa (englanniksi)
Nordtank

| Nordtank A/S |
| --- | --- |
Perustettu:  1962
Lakkautettu:  2004 (ostaja Vestas)
Toimitusjohtaja:  Thorkild Rørbæk Jensen
Toimiala:  uusiutuva energia
Tuotteet:  tuulivoimalaitos
Infobox OKVirheellinen NIMI-arvo: 
Nordtankin valmistama Huikun voimala kuvattuna vuonna 2008. Voimalassa on Vattenfallin nimi.
Nordtank A/S eli Nordtank Energy Group (NEG) oli vuonna 1962 perustettu säiliöautojen valmistaja ja vuosina 1980–1997 se oli myös itsenäinen tuulivoimaloiden valmistaja. Yhtiön omisti Thorkild Rørbæk Jensen, joka yhdessä Peder Mørupin ja Erik Ørum Nielsenin kanssa kehittivät oman tuulivoimalaitoskonseptin. Jo vuonna 1979 yhtiö rakensi ensimmäisen tuulivoimalansa, jonka teho oli 22 kilowattia. Voimaloiden myyntiä varten perustettiin T. Rørbæk Jensen A/S, joka alkoi markkinoida voimaloita yksityiskäyttöön. Yhtiön nimeksi muutettiin myöhemmin Nordtank A/S. Nordtank hyödynsi taitoaan valmistaa putkimaisia säiliöitä ja sovelsi sitä ensimmäisen tuulivoimaloiden torniin. Yhtiöstä kehittyi yksi Tanskan johtavia tuulivoimalaitosten valmistaja, mutta vuonna 1982 Peder Mørup erosi yhtiöstä perustaen toisen myös tuulivoimaan keskittyvän Miconin. Miconin tuulivoimalaitokset muistuttivat Nordtankin voimaloita ilmeisestä syystä. Vuonna 1997 Micon ja NEG fuusioituivat muodostaen NEG Miconin, joka jatkoi tuulivoimaloiden tuottamista uudella nimellään. Vuonna 1999 yhtiö osti toisen tuulivoimalavalmistajan Wind Worldin. Lopulta, vuonna 2004, tanskalainen Vestas osti NEG Miconin eikä sen voimaloita markkinoitu enää sen omalla nimellä. Vaikka yhtiön toiminta alkoi Tanskassa ja sen voimaloita myytiin myös Tanskan naapurimaihin, olivat Yhdysvaltojen valtion tukemat markkinat yhtiön kasvun perusta. Yhdysvaltioihin meni suuri osa yhtiön tuotteista, mutta kun valtion tuki päättyi, romahtivat Yhdysvaltojen markkinat ja yhtiön tuloskunto heikkeni. Siihen vastattiin fuusioitumalla Miconin kanssa.
Tuulivoimalaitoksia

Nordtankin tuulivoimaloita markkinoitiin nimellä NTK, jonka jäljessä oli kapasiteettia eli tehoa merkitsevä numero ja toisinaan kauttaviivalla erotettu tuuliturbiinin halkaisijaa täysinä metreinä tarkoittava luku (esimerkiksi NTK 150/26). Ensimmäisissä malleissa siivet oli valmistanut tanskalainen Økær, joissakin käytettiin hollantilaisen Storkin siipiä, mutta lopuksi vuoden 1986 jälkeen siivet toimitti LM Glasfiber. Ensimmäiset mallit olivat  (viittaukset merkitsevät Suomessa käytettyjä malleja )
NTK11, NTK22, NTK30, NTK55, NTK65 , NTK75, NTK99, NTK100, NTK130, NTK145 ja NTK150 (vuonna 1989).
Myöhemmin laitoskoko alkoi kasvaa, jolloin saatavilla oli esimerkiksi vielä
NTK150XLR, NTK200, NTK300 , NTK450, NTK500 , NTK600  ja NTK1500.
Suomessa

Nordtankin tuulivoimalaitoksien tuotannon huippuvaiheen aikana tuulivoimalaitoksia ostettiin Suomeen jonkin verran. Nordtankin voimalaitoksia ostetaan nykyään vielä Suomeen mutta kuitenkin käytettyinä, sillä ne ovat olleet hyvin kestäviä. Lähteistä löytyvät maininnat on merkitty lähdeviittauksin ylempänä lueteltujen mallien perään. Korsnäsissä aloitti marraskuussa 1991 neljä NTK200, joista yksi pysäytettiin heinäkuussa 2009 ja muut 2017. Niiden lisäksi toiminnassa on voimaloita ainakin (vuoden 2023 tilanne) Vampulan tuulivoimapuistossa, jossa on kolme NTK300-mallia, Biolanin tuulivoimalaitos, jossa toimii yksi NTK500-malli, ja Santionvuoren tuulivoimalaitos, jossa on yksi NTK75-malli.
Huomioita

VTT:n julkaisemissa vuoden 2004 ja 2009 tuulivoimatuotannon vuositilastoissa on seuraavia mainintoja :
↑  Paljasselällä toimi vuosina 1991–2002 ja sittemmin Jalasjärvellä vuodesta 2003 alkaen 65 kilowatin voimalaitos.
↑  Siikajoella aloitti huhtikuussa 1994 kaksi NTK300, jotka pysäytettiin vuonna 2015.
↑  Kalajoella aloitti huhtikuussa 1993 kaksi NTK300, jotka pysäytettiin lokakuussa 2006.
↑  Kemissä aloitti elokuussa 1993 kolme NTK300.
↑  Porin Reposaaressa aloitti syyskuussa 1993 yksi NTK300, joka pysäytettiin vuonna 2016.
↑  Hailuodon Marjaniemessä aloitti huhtikuussa 1995 kaksi NTK300 ja huhtikuussa 1994 Huikussa ja Marjaniemessä kaksi NTK500, joista kolme pysäytettiin vuonna 2014 ja viimeinen vuonna 2015.
↑  Kuivaniemen Vatungissa aloitti elokuussa 1995 yksi NTK500.
↑  Iin Laitakarissa aloitti tammikuussa 1997 yksi NTK500, joka pysäytettiin vuonna 2009.
↑  Siikajoella aloitti huhtikuussa 1997 kaksi NTK600, jotka pysäytettiin vuonna 2015.
Nokia Lumia 620

| Nokia Lumia 620 |
| --- | --- |
 Valkoinen Lumia 620
Valmistaja:  Nokia
Julkaistu:  21. maaliskuuta 2013
Tuoteperhe:  Nokia Lumia
Edeltäjä:  Nokia Lumia 610
Seuraaja:  Nokia Lumia 625
Käyttöverkot:  GSM 850/900/1800/1900, WCDMA 850/900/1900/2100
Mitat:  115 × 61 × 11 mm
Paino:  127 g
Näyttö:  3,8" kapasitiivinen LCD, ClearBlack kosketusnäyttö
Näytön kuvatarkkuus:  800 × 480
Värien lukumäärä:  16,7 miljoonaa
Suoritin:  1,0 GHz Snapdragon S4 tuplaydinsuoritin
Muisti:  8 Gt Flash, 512 Mt RAM
Kamera:  5 megapikseliä, LED-salama, 720p-videokuvaus 30 kuvaa sekunnissa, edessä VGA-kamera
Valmiusaika:  330 tuntia
Puheaika:  14,6 tuntia 2G ja 9,9 tuntia 3G
Käyttöjärjestelmä:  Windows Phone 8
Tiedonsiirto:  HSPA+, EDGE/EGPRS, HSUPA, GSM, HSDPA, WCDMA, Dual Transfer Mode
Liitännät:  MicroUSB 2.0 -liitäntä, 3,5 mm audioliitäntä
Infobox OKNimi-testi OK: 
Nokia Lumia 620 on Nokian valmistama älypuhelin. Sen julkisti Nokia 5. joulukuuta 2012. Puhelin oli 21. maaliskuuta 2013 myyntiin tullessaan edullisin Nokian Windows Phone 8 -puhelin. Sen veroton myyntihinta oli noin 190 euroa ja verollisena hinta asettui hieman alle 250 euroon. Nokian aiemmat korkeamman hintaluokan Windows Phone 8 -mallit ovat Lumia 820 ja lippulaivamalli Lumia 920. Lumia 620 on seuraaja Lumia 610 -mallille.
Värivaihtoehdot

Lumia 620 tuli saataville kuudessa eri värissä, jotka ovat valkoinen, vihreä, syaani, magenta, keltainen ja musta. Puhelimen kuoret käyttävät dual-shot-tekniikkaa, jossa perusvärin päällä on toinen läpikuultava polykarbonaattikerros, joka mahdollistaa erilaiset väriyhdistelmät, kuten keltaisen ja syaanin värin yhdistämällä saadun limenvihreän. Polykarbonaatti materiaalina tarjoaa puhelimen kuoriin täyteläiset värit, minkä lisäksi se on kestävä ja läpivärjätty materiaali. Tämän ansiosta esimerkiksi puhelimeen tulleet naarmut eivät kuluta väriä pois.
Värivaihtoehdot > IP54-suojakuoret

Normaalien vaihtokuorien lisäksi Nokia toi lisävarusteena myyntiin IP54-sertifioidut suojakuoret. Väriltään kelta-harmaa suojakuori on valmistettu muiden kuorien tapaan dual-shot-kaksikerrostekniikalla, mutta päällimmäinen kerros on polykarbonaatin sijaan  pitävää ja kumimaisen elastista TPSiV-muovia (ThermoPlastic Silicone Vulcanizate). Kuoren ja puhelimen väliin jäävät raot ovat entistä tiiviimpiä ja kaiuttimen verkosta on tehty aiempaa tiheämpi. Lopputuloksena puhelin kestää huomattavasti tavallista paremmin roiskeita ja pölyä, joskaan suojakuori ei takaa täydellistä iskun- tai vedenkestävyyttä. Kuori tuli myyntiin maaliskuun 2013 lopussa noin 25 euron hintaan.
Ääniominaisuudet

Äänipuolella Lumia 620 tukee jo Nokia 808 PureViewissä ensimmäisen kerran esiteltyä Rich Recording -tekniikkaa. Puhelimessa on kolme mikrofonia ja korkean dynamiikan äänentallennus eli HAAC (High Amplitude Audio Capture), jonka ansiosta äänenlaatu on lähes samaa tasoa kuin CD-levyllä. Särötön äänentallennus onnistuu jopa 140–145 dB:iin asti, kun useimmat muut älypuhelimet yltävät korkeintaan 110 dB:iin. Äänitys onnistuu siis noin neljä kertaa korkeammalla volyymilla, kuin perinteisillä mikrofoneilla, mistä on hyötyä esimerkiksi kuvatessa konserttiolosuhteissa.
Ohjelmisto

Nokia on kehittänyt Windows Phone -laitteille omia sovellusohjelmiaan, joihin kuuluvat muun muassa Nokia Kartat, Nokia Navigointi, Nokia City-opas, Nokia Julkiset, Offline-kartat, Nokia Mix Radio ja Nokia TV. Nokian kartta- ja navigointiohjelmat mahdollistavat karttojen käytön myös ilman internetyhteyttä.  Nokia TV taas mahdollistaa Yle Areenan, MTV3 Katsomon, Ruudun, The Voicen sekä UrhoTV:n ohjelmien seuraamisen suoraan puhelimelta.
Nokian yhteistyökumppanien sovellukset löytyvät laitteista valmiiksi ladattuna, esimerkiksi: Ilta-Sanomat, Helsingin Sanomat, Veikkaus, Fonecta, Hufvudstadsbladet ja MTV3.
Arvostelut

Lumia 620 on menestynyt yleisesti hyvin arvosteluissa. Puhelin on saanut kehuja hyvästä hinta-laatusuhteesta, kirkkaasta näytöstä, jämäkästä rakenteesta ja Nokian omista sovelluksista. Kritiikkiä on tullut lähinnä akkukestosta, joka on älypuhelimeksikin vain keskinkertainen.
| Arvostelija | Arvosana | Perustelut |
| --- | --- | --- |
| CNET | 4,5/5 | Hyvää: edullinen, vaihdettavat värikuoret, tarpeeksi tehokas, kirkas näyttö, Nokian sovellukset, kohtalainen akkukesto Huonoa: Windows Phone 8:n sovellustarjonta yhä rajoittunutta |
| ExpertReviews | 5/5 | Hyvää: edullinen, vaihdettavat värikuoret, kirkas ja värikylläinen näyttö, Nokian sovellukset, etukamera videopuheluissa Huonoa: takakameran laatu ulkokuvissa |
| Phone Arena | 8/10 | Hyvää: hyvä värikylläinen näyttö, toimii sulavasti, Nokian sovellukset, Office-sovellukset Huonoa: hieman paksu, akkukesto voisi olla parempi |
| TechRadar | 4/5 | Hyvää: rahoille vastinetta, tekniset ominaisuudet, tallennustila laajennettavissa, Nokian sovellukset Huonoa: keskinkertainen akkukesto, pieni näyttö ja näppäimistö, hidas selain |
| The Inquirer | 9/10 | Hyvää: muotoilu, näyttö, Windows Phone 8:n kehitys, hyvä kamera, muisti laajennettavissa 72 Gt:uun Huonoa: akkukesto |
| Pocket-lint | 5/5 | Hyvää: kompaktin tuntuinen, tarpeeksi tehokas, hyvä äänen- ja videonlaatu, vaihdettavat kuoret, loistava puhelun laatu Huonoa: joidenkin sovellusten puute Windows Phone Kaupassa |
Teknisiä yksityiskohtia

Puhelin tukee NFC-, WLAN-, Bluetooth 3.0-, GPS/A-GPS- ja Glonass-yhteyksiä. 8 Gt sisäinen muisti on laajennettavissa maksimissaan 64 Gt:n MicroSD-muistikortilla. Lisäksi tarjolla on 7 Gt ilmaista tallennustilaa SkyDrive-pilvipalvelussa.
Aiheesta muualla

Kuvia tai muita tiedostoja aiheesta Nokia Lumia 620 Wikimedia Commonsissa
Nokia Lumia 620
Tie selvä

| Tie selvä |
| --- | --- |
Kirjailija:  Arvi Järventaus
Kieli:  Suomi
Kustantaja:  WSOY
Julkaistu:  1928
Sivumäärä:  I osa 273, II osa 245
Löydä lisää kirjojaKirjallisuuden teemasivulta
Tie selvä on Arvi Järventauksen kirjoittama kaksiosainen romaani. Romaani ajoittuu Suomen itsenäisyyden alkuaikaan ja se on sijoitettu osin suomen-ruotsalaiseen rautatiemiljööseen. Kirjan päähenkilön unelma akateemisesta urasta kariutuu ja hän ajautuu rautateiden pikkuvirkamieheksi. Myös hänen ihmissuhteensa kokevat vastoinkäymisiä ja hän huomaa ajautuneensa arkipäiväiseen suhteeseen, jonka ylläpitämiseen hän joutuu käyttämään paljon energiaa, aikaisemman ihastuksen astuessa kuvaan.
Aiheesta muualla

Tie selvä : romaani. Edellinen osa / Arvi Järventaus, 1928. Kansalliskirjaston digitaaliset aineistot
Tie selvä : romaani. Jälkimmäinen osa / Arvi Järventaus, 1928. Kansalliskirjaston digitaaliset aineistot
Appenzell (kunta)

| Appenzell (Bezirk Appenzell) |
| --- | --- |

 lippu:  vaakuna

 Appenzell
 Koordinaatit: 47°20′0″N, 09°25′0″E 
Valtio:   Sveitsi
Kantoni:  Appenzell Innerrhoden
Pinta-ala:  
 – Kokonaispinta-ala:  16,88 km²
Korkeus:  745–1 326 m
Väkiluku (31.12.2016)  (vakinaiset asukkaat):  5 825
 – Väestötiheys:  345 as./km²
 
 www.appenzell.org 
Infobox OKVirheellinen NIMI-arvo: 
Appenzell on kunta Sveitsissä Appenzell Innerrhodenin kantonissa. Appenzellin kunnan keskustataajama on Appenzellin kaupunki, joka ulottuu Schwenden ja Rüten kuntien alueelle. Appenzellin kaupunki on Appenzell Innerrhodenin kantonin keskuspaikka.
Sijainti

Appenzell sijaitsee noin 1 000 metrin korkeudessa Appenzellin Alppien alueella, Sitterjoen laaksossa.
Aiheesta muualla

Weishaupt, Achilles: Appenzell (Bezirk) (Sveitsin historiallisen tietosanakirjan artikkeli) Historisches Lexikon der Schweiz (HLS).  6.10.2011. Bern:  Stiftung HLS. (saksaksi), (ranskaksi), (italiaksi)
Kuvia tai muita tiedostoja aiheesta Appenzell (kunta) Wikimedia Commonsissa
Tora Bora

Tora Boran sijainti suhteessa Jalalabadiin ja muutamiin muihin alueen kaupunkeihin.
3-ulotteinen tietokonekuva seudusta. Tora Bora on oikeassa yläneljänneksessä.
Tora Bora (pašt. ‏توره بوړه‎) on luolakompleksi Safed Koh -vuoristossa itäisessä Afganistanissa, noin 50 kilometriä Khaibarsolasta länteen.
Tora Borassa ja sitä ympäröivässä vuoristossa on veden kalkkikiveen uurtamia luolia. Osama bin Ladenin tiedettiin käyttäneen henkilökohtaista omaisuuttaan niiden laajentamiseen ja varustamiseen suuriksi bunkkereiksi, joihin rakennettiin ilmanvaihto, keittiöt ja oleskelutiloja.
Yhdysvaltojen vuonna 2001 suorittaman Afganistanin valtauksen aikana luolasto oli yksi Talibanin ja al-Qaidan tukikohdista. Tora Boraan tehtiin aseellinen isku saman vuoden joulukuussa, kun al-Qaida-johtaja Osama bin Ladenin epäiltiin oleskelevan siellä.
Torah Bright

| Mitalit | Mitalit | Mitalit |  |
| --- | --- | --- | --- |
|  Torah Bright |  Torah Bright |  Torah Bright |  |
Maa:   Australia
Naisten lumilautailu
|  Olympialaiset  |  Olympialaiset  |  Olympialaiset  |  |
|  Kultaa | Vancouver 2010 | halfpipe |  |
|  Hopeaa | Sotši 2014 | halfpipe |  |
| MM-kilpailut  | MM-kilpailut  | MM-kilpailut  |  |
|  Pronssia | Stoneham 2013 | slopestyle |  |
Torah Jane Bright (s. 27. joulukuuta 1986 Cooma, Uusi Etelä-Wales) on australialainen lumilautailija. Bright voitti half-pipessa kultaa Vancouverin talviolympialaisissa 2010. Torinon talviolympialaisissa 2006 hän oli samassa lajissa viides. Sotšin talviolympialaisissa 2014 Bright voitti half-pipesta hopeaa ja sijoittui slopestylessa seitsemänneksi.
Stonehamin MM-kilpailuissa 2013 Bright saavutti pronssia slopestylessa. Lumilautailun maailmancupissa Bright kilpaili ensimmäisen kerran Valle Nevadon halfpipessa syyskuussa 2003 sijoittuen neljänneksi. Kolmen parhaan joukkoon hän sijoittui ensimmäisen kerran Whistlerissä joulukuussa 2003 oltuaan toinen. Ensimmäisen voittonsa hän saavutti Bardonecchiassa maaliskuussa 2004. Toisen voittonsa hän otti Saas-Feessa marraskuussa 2009 ja kolmannen Copper Mountainissa tammikuussa 2013.
Bright voitti X Gamesin superpipen vuosina 2007 ja 2009. Vuonna 2006 ja 2008 hän sai superpipesta hopeaa ja vuonna 2015 pronssia.
Tremetousiá

| Tremetousiá Τρεμετουσιά Tremeşe/Erdemli |
| --- | --- |
 Tremetousiá
 Koordinaatit: 35°5′2″N, 33°36′20″E 
Valtio:   Kypros
Alue:  Lárnaka
Hallintovallan käyttäjä (de facto):   Pohjois-Kypros
Alue:  Lefkoşa
Hallinto:  
 – Asutustyyppi:  kylä ja kyläyhdyskunta
Väkiluku (2011):  169
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Tremetousiá (kreik. Τρεμετουσιά, turk. Tremeşe/Erdemli) on kylä ja kyläyhdyskunta (koinótita) Kyproksen saarella. Se on de facto Pohjois-Kyproksen turkkilaisen tasavallan hallussa, ja kuuluu sen hallinnossa Lefkoşan alueeseen. Kyproksen tasavallan pakolaishallinnossa se kuuluu Lárnakan alueeseen. Kylän väkiluku on 169 (2011).
Tremetousiá sijaitsee Kyproksen kaakkoisissa sisäosissa linnuntietä noin 20 kilometriä pohjoiseen Lárnakan kaupungista. Kylä on yksi Lárnakan alueen neljästä Pohjois-Kyproksen puolella olevasta kylästä. Kylä on perinyt nimensä sen lähellä antiikin aikana sijainneelta Tremithuksen kaupungilta. Kylä oli Kyproksen ortodoksisen kirkon Trimythoúksen hiippakunnan piispanistuin, mutta vuoden 1974 turkkilaismiehityksestä lähtien piispanistuin toimii pakolaisuudessa Dálissa.
Nobuo Uematsu

| Nobuo Uematsu> 植松 伸夫 |
| --- | --- |
 Nobuo Uematsu
Henkilötiedot
Syntynyt: 21. maaliskuuta 1959 (ikä 65)
Ammatti:  säveltäjä
Muusikko
Tyylilajit:  orkesteri 
Soittimet:  keyboard 
Yhtyeet:  Black Mages
Levy-yhtiöt:  Dog Ear Records 
Aiheesta muualla
www.dogearrecords.com
  [ Muokkaa Wikidatassa ] [ ohje ]  
Nobuo Uematsu (jap. 植松 伸夫, Uematsu Nobuo, s. 21. maaliskuuta 1959) on japanilainen säveltäjä, joka on säveltänyt musiikin useimpiin Final Fantasy -pelisarjan peleihin. Hän on tunnetuimpia videopelisäveltäjiä sekä kotimaassaan Japanissa että myös muualla maailmassa. Uematsu on kotoisin Kōchin prefektuurista.
Uematsu aloitti pianonsoiton kahdentoista vuoden iässä ilman erityistä musiikinopetusta. Yliopistosta valmistuttuaan hän soitti koskettimia useissa harrastelijayhtyeissä sekä sävelsi musiikkia televisiomainoksiin. Suurimmaksi musiikilliseksi vaikuttajakseen hän nimeää Elton Johnin.
Ensimmäiset pelimusiikkinsa Uematsu sävelsi peliyhtiö Squaren peleihin Genesis: Beyond the Revelation (1985) ja Alpha (1986). Vuosien 1986 ja 1987 välillä hän sävelsi musiikkia useisiin Squaren peleihin, jotka eivät menestyneet pelimarkkinoilla. Vuonna 1987 Uematsu sävelsi musiikit konkurssin partaalla roikkuneen Squaren peliin Final Fantasy. Pelistä tuli valtava menestys, joka käytännössä pelasti Squaren. Final Fantasyn jälkeen Nobuo Uematsu on säveltänyt musiikkia yli 30 peliin. Nobuo Uematsu jatkoi Squaren alaisuudessa vuoteen 2004 asti.
Square Enixiltä lähtönsä jälkeen hän on vaikuttanut muun muassa Black Mages -nimisessä rock- ja metalliyhtyeessä, joka on julkaissut kolme uudelleensovitusalbumia Uematsun Final Fantasy -musiikista. Yhtye perustettiin vuonna 2003 ja Uematsu sanoi 7. elokuuta 2010, että yhtye on lopettanut toimintansa. Uematsu on johtanut Smile Please -nimistä yritystä, joka tuottaa musiikkia peleihin, muun muassa juuri Square Enixille.
Vuonna 2018 Uematsu on ilmoittanut että ei enää voi työskennellä terveydentilansa vuoksi. Hän kuitenkin palasi säveltämään Final Fantasy VII Remaken tunnusmusiikin vuonna 2020. Vuonna 2021 Hironobu Sakaguchi sanoi, että Uematsun säveltämä musiikki samana vuonna ilmestyvään peliin Fantasian saattaa terveysongelmien takia olla hänen viimeinen iso pelimusiikkityönsä. Uematsu sanoi 15. lokakuuta 2024, että hän jää pelin konsoliversion joulukuussa tapahtuvan julkaisun myötä eläkkeelle. Päivää myöhemmin hän tarkensi ettei jääkään eläkkeelle, vaan vähentää säveltämänsä musiikin määrää, eli kokonaisen pelin sijasta hän saattaa säveltää esimerkiksi tunnusmusiikin.
Uematsun mukaan videopelimusiikki ei voi edistyä jos se kopioi elokuvamusiikkia. Pelimusiikista tulee mielenkiintoisempaa jos säveltäjät pohtivat mitä vain he voivat tehdä ja käyttävät osaamistaan ja kokemustaan ollakseen luovia.
Black Magesin albumit (2003-2010)

The Black Mages (2003)
The Black Mages II: The Skies Above (2004)
The Black Mages III: Darkness and Starlight (2008)
Aiheesta muualla

Nobuo Uematsu Internet Movie Databasessa. (englanniksi)
Profiili MobyGamesissä (englanniksi)
Profiili vgmo-sivustolla (englanniksi)
Nobuo Uematsu VGMdb-sivustolla (englanniksi)
Titanophoneus

| Titanophoneus |
| --- | --- |

 Permikausi Capitan-vaihe  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Alalahko::  †Dinocephalia
Kladi::  †Anteosauria
Heimo::  †Anteosauridae
Alaheimo::  †Anteosaurinae
Suku::  †Titanophoneus  Efremov, 1938
Synonyymit
 Doliosauriscus Kuhn, 1961 
Lajit
 †T. potens Efremov, 1938  ?†”T. adamanteus” (Orlov, 1958)  ?†”T. rugosus” (Trautschold, 1884) 
Katso myös
   Titanophoneus Wikispeciesissä   Titanophoneus Commonsissa 
Infobox OKNimi-testi OK: 
Titanophoneus (nimen merkitys: ”jättiläismäinen murhaaja”) on sukupuuttoon kuollut keskipermikautinen terapsidisuku, joka kuuluu alalahkoon Dinocephalia. Se oli usean metrin pituiseksi kasvava Anteosauridae-heimoon kuuluva lihansyöjä.
Aikuisen yksilön kallo oli lähes metrin pituinen. Titanophoneuksen fossiileja on löydetty Permin alueelta Venäjältä. Vuonna 2012 tehty tutkimus (Cisneros et al.) näyttäisi osoittavan etteivät Titanophoneus potens ja ”Titanophoneus” adamanteus  olisi toistensa lähimmät sukulaiset ja myöhemmin nimetty Titanophoneus adamanteus pitäisi täten siirtää uuteen sukuun. Kuitenkin vuotta aikaisempi tutkimus (Christian F. Kammerer) ei antanut tästä asiasta selvää kuvaa. Lisäksi nimellä ”Titanophoneus rugosus” kuvattu fossiili saattaa olla Venäjän alueelta löydetty suvun Anteosaurus edustaja.
Fylogenia

Cisneros et al., (2012):
Kammerer, (2011):
Titanophoneus potensin fossiili
Titanophoneuksen fossiili Moskovassa
Rekonstruktio
Rekonstruktio
Lähikuva luurangosta
Rekonstruktio, Titanophoneus syömässä Ulemosaurusta
”Titanophoneus” adamanteusin kallo